laion/Wikipedia-Exotic huggingface dataset:
აკ-47

აკ-47 (რუს. АК-47, შემოკლება სახელისა: Автомат Калашникова образца 1947 года — კალაშნიკოვის ავტომატი 1947 წლის მოდელისა) — წარმოადგენს საბჭოთა მოიერიშე შაშხანას, რომელიც წარმოებულია დაახლოებით 100 მილიონ ეგზემპლარამდე და მსოფლიოს 55-ზე მეტ ქვეყანას აქვს შეიარაღებაში. პლანეტის ყველა "ცხელ წერტილში" შესაძლებელია ინახოს კალაშნიკოვის ავტომატი. იარაღის საიმედოობა, ეს თვისება საბრძოლო მოქმედებების დროს ყველაზე ფასეულია, მაღალ დონეზეა. ეს არ არის გასაოცარი, რადგანაც იარაღის კონსტრუქცია და ტექნოლოგია იხვეწებოდა და ვითარდებოდა 1947 წლიდან. ცნობილია, რომ სსრკ-ში 1939 წლამდე მიმდინარეობდა მუშაობა ახალი, მცირე კალიბრის მქონე ვაზნების შესაქმნელად. შესაძლებელია, რომ მოიერიშე შაშხანა MP-44-ის გერმანიაში გამოჩენამ, რომელიც მოიხმარდა მოკლე 7.92 მილიმეტრიან ვაზნას, აიძულა საბჭოთა ინჟინრები შეეწყვიტათ მუშაობა ძველ გამოგონებებზე და შეექმნათ 7.62x39მმ კალიბრის ვაზნა, რომელიც დღემდე ინარჩუნებს პოპულარობას. ამ ვაზნაზე შექმნილი პირველი იარაღი იყო სიმონოვის თვითდამტენი კარაბინი (самозарядный карабин Симонова СКС), მაგრამ კალაშნიკოვის კონსტრუქცია იყო მარტივი და იაფი. ამას გარდა, კალაშნიკოვმა ფაქტობრივად შექმნა მოიერიშე შაშხანა, მაშინ როდესაც СКС იყო კლასიკური კარაბინი, რომელიც ჩამოგავდა მოძველებულ შაშხანებს. აკ-47 კი, რომელიც მცირე ზომითა და სროლისას მოხერხებულობით გამოირჩეოდა საბჭოთა არმიას საშუალება მისცა მიეღო შეიარაღებაში ისეთი იარაღი, რომელიც სავსებით აკმაყოფილებდა მის მოთხოვნებს და ასრულებდა შაშხანის და ხელის ტყვიამფრქვევის ფუნქციებს. აკ-47 პირველ ნიმუშებს ჰქონდა დაბალი ხარისხის, დაბეჭდილი ლულის კოლოფი. ლულის კოლოფის დაბეჭვდის მეთოდის გასაუმჯობესებლად საბჭოთა ინჟინრებმა რამდენიმე წელი იშრომეს. აკ-47-ს შეუძლია აწარმოოს გასროლა, როგორც ავტომატური, ისე ერთეული გასროლა. ტაქტიკურ-ტექნიკური მონაცემები АК-74М კალიბრი - მმ 5,45 ვაზნა - 5,45x39 პირდაპირი სროლის მანძილი, მ - 440 დამიზნებითი სროლის მანძილი, მ - 1000 სწრაფსროლა, გასროლა/წთ. - 650 საბრძოლო სწრაფსროლა, გასროლა/წთ. ავტომატური - 100 ერთეულოვანი - 40 სავაზნე კოლოფის ტევადობა, ვაზნა - 30 ტყვიის საწყისი სიჩქარე, მ/წმ - 900 ლულის სიგრძე, მმ - 415 ლულის კუთხვილი ნაწილის სიგრძე, მმ - 372 ლულის გარანტირებული ცვეთამედეგობა, გასროლა - 10000 ავტომატის ზომები დანა-ხიშტის გარეშე, მმ სრული სიგრძე, მმ - 943 დაკეცილის სიგრძე, მმ - 700 სიმაღლე სავაზნე კოლოფის გარეშე, მმ - 195 სიმაღლე სავაზნე კოლოფით, მმ - 264 სიგანე, მმ - 70 სიგანე დაკეცილი კონდახით, მმ - 98 ავტომატის მასა, კგ ვაზნების გარეშე - 3,6 ვაზნებით - 3,9 ცარიელი სავაზნე კოლოფის მასა, კგ - 0,215 AK-47 კალიბრი - 7.62x39 მმ AKM კალიბრი - 7.62x39 მმ ("M-модернизированный" - მოდერნიზებული) AKMС კალიბრი - 7.62x39 მმ ("M-модернизированный; С-складной " - მოდერნიზებული; დასაკეცი) AK-74 კალიბრი - 5.45x39 მმ AKС-74 კალიბრი - 5.45x39 მმ ("С-складной" - დასაკეცი) АК-74Н კალიბრი - 5.45x39 მმ ("Н- ночной" - ღამის) АК-74М კალიბრი - 5.45x39 მმ ("M-модернизированный" - მოდერნიზებული) АК-101 კალიბრი - 5.56x45 მმ ნატო АК-102 კალიბრი - 5.56x45 მმ ნატო АК-103 კალიბრი - 7.62x39 მმ АК-104 კალიბრი - 7.62x39 მმ АК-105 კალიბრი - 5.45x39 მმ АК-106 კალიბრი - 5.45x39 მმ ვიკისაწყობში არის გვერდი თემაზე: აკ-47 კალაშნიკოვის შაშხანები www.izhmash.ru დაარქივებული 2006-08-20 საიტზე Wayback Machine.
ქალი ყარყუმით

ქალი ყარყუმით (იტალ. La dama con l'ermellino) — 1485 წელს შესრულებული, ლეონარდო და ვინჩის ნახატი. ნახატზე გამოსახულია ჩეჩილია გალერანი, მილანის ჰერცოგის ლოდოვიკო სფორცას მატრესა ყარყუმით ხელში. მიუხედავად დაზიანებისა — უკანა ფონზე კარები გადახატულია, ქალის თითები წაშლილი და ვუალი მოდელის თავზე გადაკეთებულია ექსტრავაგანტულ ვარცხნილობად — სურათი ერთ-ერთი საუკეთესოდ შემონახულთაგანია ლეონარდოს ნახატებიდან. შეგიძლიათ იხილოთ მედიაფაილები თემაზე „ქალი ყარყუმით“ ვიკისაწყობში. ქალი ყარყუმით — local-life.com
ჩრდილოეთ მაკედონიის პრეზიდენტი

ჩრდილოეთ მაკედონიის პრეზიდენტი — ჩრდილოეთ მაკედონიის სახელმწიფოს მეთაური. ირჩევს მოსახლეობა 5 წლით. ჩრდილოეთ მაკედონიის პრეზიდენტის ოფიციალური საიტი დაარქივებული 2016-05-22 საიტზე Portuguese Web ArchiveCategory:Webarchive template other archives
ფინეთის პრეზიდენტი

ფინეთის პრეზიდენტი – ფინეთის სახელმწიფოს მეთაური, ირჩევს მოსახლეობა 6 წლით. პრეზიდენტის ოფიციალური საიტი დაარქივებული 2009-07-13 საიტზე Wayback Machine. ფინეთის კონსტიტუცია დაარქივებული 2007-06-04 საიტზე Wayback Machine.
ჟან-მარი ლე პენი

ჟან-მარი ლე პენი (Jean-Marie Le Pen) (დ. 20 ივნისი, 1928) — ფრანგი ნაციონალისტი პოლიტიკოსი, ევროპის პარლამენტის ყოფილი წევრი საფრანგეთიდან, ნაციონალური ფრონტის დამაარსებელი და პრეზიდენტი 1972–2011 წლებში. ხუთჯერ მონაწილეობდა საფრანგეთის პრეზიდენტის არჩევნებში. 2002 წლის არჩევნებში მოულოდნელად გავიდა მეორე ტურში, გაუსწრო რა მემარცხენეების მთავარ კანდიდატს ლიონელ ჟოსპენს. მეორე ტურში ლე პენი დაამარცხა ჟაკ შირაკმა. გამოდის საფრანგეთში იმიგრაციის შეზღუდვის მოთხოვნით. ასევე არის ერთი სქესის წყვილთა ქორწინების, ევთანასიის და აბორტის მოწინააღმდეგე. იგი 1,2 მილიონი ფრანკით დააჯარიმეს გამონათქვამისთვის იმის შესახებ, რომ გაზის კამერები იყო „მხოლოდ ეპიზოდი მეორე მსოფლიო ომის ისტორიაში“. 2007 წლის კამპანიის ოფიციალური საიტი დაარქივებული 2011-08-11 საიტზე Wayback Machine. ვიკისაწყობში არის გვერდი თემაზე: ჟან-მარი ლე პენი
მონტენეგროს პრეზიდენტი

მონტენეგროს პრეზიდენტი — მონტენეგროს სახელმწიფოს მეთაური. ირჩევენ 5 წლის ვადით. საპრეზიდენტო რეზიდენცია მდებარეობს ქალაქ ცეტინეში. მონტენეგროს პრეზიდენტის ოფიციალური საიტი დაარქივებული 2006-07-04 საიტზე Wayback Machine.
ვალტერ ფონ ბრაუხიჩი

ვალტერ ფონ ბრაუხიჩი (გერმ.: Walther von Brauchitsch) (დ. 4 ოქტომბერი, 1881, ბერლინი — გ. 18 ოქტომბერი, 1948, ჰამბურგი) — გერმანელი სამხედრო მოღვაწე, „ვერმახტის“ გენერალ-ფელდმარშალი და არმიის მთავარსარდალი 1938–1941, გენერალ ბერნჰარდ ფონ ბრაუხიჩის შვილი და მოტომრბოლელ მანფრედ ფონ ბრაუხიჩის ბიძა. 1881 : 4 ოქტომბერი — გენერალ ბერნჰარდ ფონ ბრაუხიჩსა და მის მეუღლეს შარლოტე გორდონს შეეძინათ ვაჟი ვალტერი. 1900 : კადეტთა სასწავლებლის დამთავრების შემდეგ ბრაუხიჩი პრუსიის არმიის გვარდიულ გრენადერთა პოლკის ლეიტენანტად დაინიშნა. 1910 : იქორწინა ელის ფონ კარშტეტზე (გერმ.: Elis von Karstedt) 1912 : გადაიყვანეს დიდ გენერალურ შტაბში სამუშაოდ. 1914–1918 : პირველი მსოფლიო ომის დროს სხვადასხვა სახის ჯარებში გენშტაბის ოფიცრად მსახურობდა. 1921 : ბრაუხიჩმა მაიორის ჩინით სამსახური დაიწყო ახლად შექმნილ „რაიხსვერში“. 1927 : დაინიშნა VI სამხედრო ოლქის შტაბის შეფად. 1928 : მიენიჭა პოლკოვნიკის სამხედრო წოდება. 1929 : გადაყვანილ იქნა რაიხსვერის სამინისტროს სახმელეთო ჯარების საწვრთნელი განყოფილების უფროსის თანამდებობაზე. 1931 : იმოგზაურა საბჭოთა კავშირში, სადაც მან ხელი შეუწყო რაიხსვერისა და წითელი არმიის თანამშრომლობას. 1933 : დაინიშნა I სამხედრო ოლქის (აღმ. პრუსია) მთავარსარდლად. 1936 : მიენიჭა გენერლის სამხედრო წოოდება. 1937 : ბრაუხიჩი დაინიშნა „ჰეერის“ მოტორიზირებული შენაერთების მთავარსარდლად. 1938 : ფრიჩ-ბლომბერგის სკანდალის და ვერნერ ბარონ ფონ ფრიჩის გადაყენების შემდეგ იგი „ჰეერის“ მთავარსარდალი გახდა. ამავე პერიოდში მან მიიღო დიდი ფინანსური დახმარება ფიურერისაგან და გაეყარა ცოლს. ბრაუხიჩმა იქორწინა შარლოტე შმიტზე (გერმ.: Charlotte Schmidt). სუდეტების კრიზისის დროს იგი იზიარებდა გენერალ ლუდვიგ ბეკის სამხედრო პოზიციას, თუმც აშკარად ფიურერის ოპოზიციაში დადგომა ვერ შეძლო. 1939–1941 : მეორე მსოფლიო ომში იგი ხელმძღვანელობდა „ჰეერის“ ოპერაციებს პოლონეთში, საფრანგეთში და საბჭოთა კავშირში. მისი სტრატეგიული გადაწყვეტილებები ხშირად აწყდებოდა ჰიტლერის სურვილს, რის გამოც მან არაერთხელ დაწერა განცხადება გადადგომის თაობაზე, რაზეც ყოველთვის უარი მიიღო. მიუხედავად აზრთა სხვაობისა ბრაუხიჩი „ვიდერშტანდს“ არ შეერთებია. 1940 : მიენიჭა გენერალ-ფელდმარშლის სამხედრო წოდება. 1941 : დეკემბერი: სსრკ-ზე წარუმატებელი ბლიცკრიგის მიზეზად ჰიტლერმა ბრაუხიჩი დაასახელა და ეს უკანასკნელი „ჰეერის“ მთავარსარდლობიდან გადააყენა. მისი ადგილი თვითონ ჰიტლერმა დაიკავა. 1944 : 1944 წლის 20 ივლისის პუტჩი ბრაუხიჩმა სახალხოდ დაგმო, თუმცა სემდგომში ზოგიერთ ბრალდებულს უშუამდგომლა ჰიტლერთან. 1945–1946 : იგი მოწმედ იყო ნიურნბერგის პროცესზე 1948 : 18 ოქტომბერი — ბრაუხიჩი ქ. ჰამბურგში ბრიტანელთა ტყვეობაში გარდაიცვალა. სტატიაში გამოყენებულია "Deutsches Historisches Museum"-ის მასალები.
Wicked!

Wicked! — გერმანული ჰარდ-დენს ჯგუფ სკუტერის მესამე სტუდიური ალბომი. იგი გამოვიდა 1996 წელს. ალბომიდან გამოიცა სინგლები I'm Raving და Break It Up. Wicked Introduction - 1:44 I'm Raving - 3:28 We Take You Higher - 4:22 Awakening - 4:26 When I Was A Young Boy - 3:58 Coldwater Canyon - 5:16 Scooter Del Mar - 4:58 Zebras Crossing The Street - 4:58 Don't Let It Be Me - 3:59 The First Time - 5:25 Break It Up - 3:39 „Wicked Introduction“ ეფუძნება შოტლანდიურ პატრიოტულ სიმღერას „Scotland the Brave“. შემდგომი სიმღერა, „I'm Raving“, ეფუძნება მარკ კონის „Walking in Memphis“-ს. „When I Was A Young Boy“-ში არის კომპოზიციის „Babylon (Loop! Remix)“ (Prince Ital Joe და მარკი მარკი) თითქმის იდენტური მელოდია. ეს კომპოზიცია ასევე ჰგავს სკუტერის კომპოზიციას „Beautiful Vibes“ (ალბომი ... and the Beat Goes On!). სინგლმა „I'm Raving“ გერმანიაში 250.000 გაყიდული ასლისათვის ოქროს სტატუსი მიიღო. ↑ http://www.allmusic.com/album/wicked-mw0000550562 ↑ "Scooter - Wicked!" (გერმანულად). Austriancharts.at. Hung Medien. ↑ "Scooter: Wicked!" (ფინურად). Musiikkituottajat – IFPI ფინეთი. ↑ "Longplay-Chartverfolgung at Musicline" (გერმანულად). Musicline.de. Media Control. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. ↑ "Scooter – Wicked!". Swedishcharts.com. Hung Medien. ↑ "Scooter – Wicked!". Swisscharts.com. Hung Medien. ↑ "{{{date}}} საუკეთესო საცეკვაო ალბომების 40-ეულის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია.
Our Happy Hardcore

Our Happy Hardcore — გერმანული ჰარდ-დენს ჯგუფ სკუტერის მეორე სტუდიური ალბომი, რომელიც გამოვიდა 1996 წელს. Let Me Be Your Valentine - 5:42 Stuttgart - 4:52 Rebel Yell - 3:57 Last Minute - 2:57 Our Happy Hardcore - 5:25 Experience - 4:56 This is a Monstertune - 4:22 Back in the U.K. - 3:25 Hysteria - 5:18 Crank It Up - 4:08 Rebel Yell არის ბილი აიდოლის ამავე სახელწოდების სიმღერის ვერსია სიმღერა Last Minute ეფუძნება ცნობილ ჰავა ნაგილას Back In The UK-ში გამოყენებულია ტელესერიალის მისს მარპლი მელოდია კომპოზიციის Crank it Up რემიქსი გამოიყენებოდა ალი ჯის შოუში ↑ "Scooter - Our Happy Hardcore" (გერმანულად). Austriancharts.at. Hung Medien. ↑ "Scooter: Our Happy Hardcore" (ფინურად). Musiikkituottajat – IFPI ფინეთი. ↑ "Longplay-Chartverfolgung at Musicline" (გერმანულად). Musicline.de. Media Control. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. ↑ „Dutchcharts.nl – Scooter – Our Happy Hardcore“ (ჰოლანდიურად). Hung Medien. ↑ "Scooter – Our Happy Hardcore". Swedishcharts.com. Hung Medien. ↑ "Scooter – Our Happy Hardcore". Swisscharts.com. Hung Medien. ↑ "Scooter | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია.
No Time to Chill

No Time to Chill — გერმანული ჰარდ-დენს ჯგუფ სკუტერის მეხუთე სტუდიური ალბომი, რომელიც გამოვიდა 1998 წელს . ეს იყო პირველი დისკი, რომელიც ჩაიწერეს დიჯეი აქსელ კუნის მონაწილეობით. Last Warning - 0:56 How Much Is The Fish? - 3:45 We Are The Greatest - 5:08 Call Me Mañana - 3:54 Don't Stop - 3:39 I Was Made For Lovin' You - 3:32 Frequent Traveller - 3:35 Eyes Without A Face - 3:17 Hands Up! - 4:05 Everything's Borrowed - 5:13 Expecting More From Ratty - 4:10 Time And Space - 4:49 How Much Is The Fish?-ში გამოიყენება ჰოლანდიური ჯგუფის, Bots სიმღერის Zeven Dagen Lang ელემენტები. We Are The Greatest-ში ჟღერს ჯგუფ Break Machine-ის სინგლის Street Dance ელემენტები Call Me Mañana-ს სინგლის ვერსიაში ჟღერს James Brown Is Dead-ის, ჯგუფ L.A. Style-ის კომპოზიციის ელემენტები I Was Made For Lovin' You არის ჯგუფის KISS სიმღერის ვერსია. Eyes Without A Face არის ბილი აიდოლის ამავე სიმღერის ვერსია Expecting More From Ratty-ში პირველად ნახსენებია ფსევდონიმი 'Ratty', რომლითაც ჯგუფმა გამოსცა ორი სინგლი და რამდენიმე მიქსი ↑ http://www.allmusic.com/album/no-time-to-chill-mw0000464701 ↑ "Scooter - No Time to Chill" (გერმანულად). Austriancharts.at. Hung Medien. ↑ "Scooter: No Time to Chill" (ფინურად). Musiikkituottajat – IFPI ფინეთი. ↑ "Longplay-Chartverfolgung at Musicline" (გერმანულად). Musicline.de. Media Control. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. ↑ "Scooter – No Time to Chill". Norwegiancharts.com. Hung Medien. ↑ "Scooter – No Time to Chill". Swedishcharts.com. Hung Medien. ↑ "Scooter – No Time to Chill". Swisscharts.com. Hung Medien. ↑ Polish album certifications – Scooter – No Time to Chill პოლონურად. პოლონეთის აუდიოს და ვიდეოს მწარმოებლები (ZPAV).
ჩერჩილი (მანიტობა)

ჩერჩილი (ინგლ. Churchill) — პატარა საპორტო დასახლება ჰუდსონის ყურის ნაპირას კანადის პროვინცია მანიტობაში. 2006 წლის ცენზის მიხედვით ქალაქის მოსახლეობა შეადგენდა 923 ადამიანს.
კარლო იუჰო სტოლბერგი

კარლო იუჰო სტოლბერგი (ფინ. Kaarlo Juho, შვედ. Carl Johan Ståhlberg; დ. 28 იანვარი, 1865, სუამუსალმი — გ. 22 სექტემბერი, 1952, ჰელსინკი) — ფინელი სახელმწიფო და პოლიტიკური მოღვაწე. 1908–1918 წლებში ჰელსინკის უნივერსიტეტის ადმინისტრაციული სამართლის პროფესორი. 1898–1903 წლებში სენატის მდივანი, 1914–1915 პარლამენტის თავმჯდომარე. 1919–1925 წლებში ფინეთის პრეზიდენტი. კარლო იუჰო სტოლბერგი
ლაური რელანდერი

ლაური ქრისტიან რელანდერი (ფინ. Lauri Kristian, შვედ. Lars Kristian Relander დ. 31 მაისი, 1883, კურკიიოკი ფინეთი — გ. 9 თებერვალი, 1942, ჰელსინკი ფინეთი) — ფინეთის მეორე პრეზიდენტი (1925-1931) პარტია აგრარული კავშირიდან. მისი არჩევა მოულოდნელობა იყო, რადგან იგი ოფიციალური კანდიდატი არ ყოფილა. მისი მეუღლე სიგნე წარმოშობით შვედი იყო. ლაური რელანდერი განათლებით ფილოსოფოსი და აგრონომი იყო. პოლიტიკური კარიერის დასაწყისში ვიბორგის გუბერნატორის პოსტს იკავებდა. რელანდერს "Reissu-Lasse" ("საგზური-ლასე") უწოდეს, რადგან იგი ხშირად დადიოდა საზღვარგარეთ- ესტონეთში, ლატვიაში, შვედეთში, ნორვეგიასა და დანიაში. საგარეო პოლიტიკაში რელანდერი თავისი ქვეყნის დასავლელ მეზობლებთან ურთიერთობების განვითარებით იყო დაინტერესებული. რელანდერი პირადად წინააღმდეგი იყო ფინეთში მშრალი კანონისა. გარდაიცვალა 1942 წელს ინფარქტით. Finnish national biography
მეტროტრამი

მეტროტრამი (აგრეთვე; პრე-მეტრო, სემი-მეტრო, მიწისქვეშა ტრამვაი) — ქალაქის ლიანდაგიანი ტრანსპორტი, რომელიც მიწისქვეშა ან\და მიწაზე მოსიარულე ტიპისაა. ჩვეულებრივ ტრამვაიზე იშვიათი. მეტროტრამის გზები ნაწილობრივ გვირაბებში, ან ესტაკადებზე გადის (როგორც წესი, ქალაქის ცენტრში), ნაწილობრივ კი - ქუჩებში. მეტროტრამი ითავსებს მეტროპოლიტენისა და ტრამვაის უპირატესობებს, ამასთან გათავისუფლებულია მათი ზოგიერთი ნაკლისაგან. მეტროტრამის მიწისქვეშა რაიონების უპირატესობა - აბსოლუტურად განცალკევებულია დანარჩენი ტრანსპორტის მოძრაობის დინებისაგან (ჩვეულებრივ ტრამვაისთან მიმართებაში). მოძრავი შემადგენლობის მცირე თვითღირებულება (მეტროსთან მიმართებაში). ნაკლი - ნაკლები მოცულობა, ვიდრე მეტროს ვაგონებში, გვირაბების მშენებლობისა და ექსპლუატაციის გაცილებით მეტი თვითღირებულება, ტრამვაის ხაზის გამოყოფასთან შედარებით. ხშირად მიწისქვეშა ტრამვაის აშენებდნენ იმ შემთხვევაში, როდესაც არ გააჩნდათ საკმარისი რესურსი ნამდვილი მეტროს ასაშენებლად. ასეთი სახით იქმნებოდა გვირაბთა ქსელი, რომელთა საფუძველზე, მოგვიანებით შესაძლო იყო სრულყოფილი მეტროს სისტემის შექმნა (გაცილებით მძიმე მრავალვაგონიანი მოძრავი შემადგენლობით).. ასეთი სახით წარმოიშვა ბრიუსელის მეტრო, თუმცა ზოგიერთი მარშრუტი იქ მაინც არ იყო გადაიარაღებული და მათზე დღემდე მოძრაობს ჩვეულებრივი ტრამვაი. ჩვენს დროში მიწისქვეშა ტრამვაის ხაზი არსებობს ანტვერპენში, შარლერუასა და ბრიუსელში; (ბელგია). ჰააგაში (ნიდერლანდები). სან-ფრანცისკოში (აშშ), ვენაში ((ავსტრია) გააჩნია 6 მიწისქვეშა ტრამვაის სადგური, მეტროს ხაზი U-6, აგრეთვე ემსახურება ტრამვაის შემადგენლობა), გერმანიის ზოგიერთ ქალაქსა და სხვა ქვეყნებში. ყოფილ ს.ს.რ.კ.-ს ქვეყნებიდან მეტროტრამი მოქმედებს რუსეთში ქ. ვოლგოგრადში 1984 წ.-დან და უკრაინაში ქ. კრივოი როგში 1986 წ.-დან. ერევანში მეტროტრამის სისტემა გახსნამდე შეიცვალა და გარდაიქმნა მეტროპოლიტენად. თავდაპირველი მეტროტრამის გეგმა ჩელიაბინსკში, პერმში, დონეცკში, ოდესაში, რიგაში აგრეთვე შეიცვალა და გადაკეთდა მეტროპოლიტენად, რომელთა მშენებლობაც მიმდინარეობს (ჩელიაბინსკი, დონეცკი), გადაიდო (პერმი, ოდესა); დაიწყო და გადაიდო (რიგა). სოციალიზმის ეპოქის ბოლოს მეტროტრამი აგრეთვე იგეგმებოდა ტალინში, ლვოვში კი დაიწყო და გადაიდო. მომავლში როსტოვში, სარატოვში, ბარნაულში, ვილნიუსში, ტალინში იგეგმება მეტროტრამი, სხვა ქალაქების მსგავსად - მიახლოვებული სისტემა მარტივი მეტროსი.
პერ ევინდ სვინჰუვუდი

პერ ევინდ სვინჰუვუდი (შვედ. Pehr Evind Svinhufvud; დ. 15 დეკემბერი, 1861, სიაქსმიაკი — გ. 29 თებერვალი, 1944, ლუმიაკი) — ფინეთის პოლიტიკური და სახელმწიფო მოღვაწე. 1907-1914 წლებში პარლამენტის დეპუტატი და მისი პირველი თავმჯდომარე. 1914 წელს ციმბირში გაიგზავნა. 1917-1918 წლებში ფინეთის პირველი პრემიერ-მინისტრი. 1918 წელს სახელმწიფოს მეთაურის მოვალეობების შემსრულებელი, 1930-1931 წლებში პრემიერ-მინისტრი, 1931-1937 წლებში ფინეთის პრეზიდენტი. ქართული საბჭოთა ენციკლოპედია, ტ. 9, თბ., 1985. — გვ. 317. პერ ევინდ სვინჰუვუდი
ფინეთის სოციალ-დემოკრატიული პარტია

ფინეთის სოციალ-დემოკრატიული პარტია (ფინ. Suomen Sosialidemokraattinen Puolue) – პოლიტიკური პარტია ფინეთში. დაარსდა 1899 წელს ტურკუს დამფუძნებელ ყრილობაზე. 1903 წლამდე ერქვა ფინეთის შრომის პარტია (ფინ. Suomen työväenpuolue). ამავე წელს მიიღეს პარტიის პროგრამა. ფინეთის სამოქალაქო ომის დროს პარტიის მემარცხენე ფრთა აღმოჩნდა წითლების მხარეზე, ხოლო მემარჯვენე თეთრების მხარეზე. საბოლოოდ მემარცხენე ფრთა ჩამოშორდა პარტიას და ჩამოაყალიბეს ფინეთის კომუნისტური პარტია. ამჟამად პარტიის წევრთა რიცხვი 54 000–ს აჭარბებს. 2007 წლის საპარლამენტო არჩევნებში მიიღეს 45 მანდატი 200 კაციან პარლამენტში. ვიაინე ტანერი – პრემიერ–მინისტრი (1926–1927), საგარეო საქმეთა მინისტრი (1939–1940) კარლ-აუგუსტ ფაგერგოლმი – პრემიერ-მინისტრი (1948–1950, 1956–1957 და 1958–1959 წწ.), პარლამენტის სპიკერი (1945–1948, 1950–1956, 1957–1958, 1958–1961 და1965–1966 წწ.), თავმჯდომარე (1918-1926, 1957-1963 წწ.) კალევი სორსა - პრემიერ-მინისტრი (1972–1975, 1977–1979, 1982–1983 და 1983–1987 წწ.), პარლამენტის სპიკერი (1989-1990), თავმჯდომარე (1975-1982) პაავო ლიპონენი - პრემიერ-მინისტრი (1995-99 და 1999-2003 წწ.), პარლამენტის სპიკერი (2003-2007), თავმჯდომარე (1993-2005) მაუნო კოივისტო - პრეზიდენტი (1982-1994) მარტი აჰტისაარი - პრეზიდენტი (1994-2000) ტარია ჰალონენი - პრეზიდენტი (2000–დან) ფინეთის სოციალ–დემოკრატიული პარტია დაარქივებული 2009-04-21 საიტზე Wayback Machine. Uutispäivä სდპ–ს ყოველდღიური გაზეთი
რისტო რიუტი

რისტო რიუტი (ფინ. Risto Heikki Ryti დ. 3 თებერვალი, 1889, ჰუიტიენენი, ფინეთი (მაშინ – რუსეთის იმპერია) — გ. 25 ოქტომბერი, 1956, ჰელსინკი, ფინეთი) — ფინელი პოლიტიკური მოღვაწე. განათლებით იურისტი. ფინეთის პარლამენტის დეპუტატი ეროვნულ-პროგრესული პარტიისა და ჰელსინკის საქალაქო საბჭოს დეპუტატი. 1921–1924 ფინეთის ფინანსთა მინისტრი, 1925–1939 ფინეთის ბანკის თავმჯდომარე. 1939 წლის 1 დეკმებრიდან 1940 წლის 19 დეკემბრამდე ფინეთის პრემიერ-მინისტრი. 1940 წლის 19 დეკმებრიდან 1944 წლის 4 აგვისტომდე ფინეთის პრეზიდენტი. მისი მმართველობის პერიოდს ორი ომი — ფინეთ-საბჭოთა კავშირის ომი (1939–1940) და მეორე მსოფლიო ომი ანუ „ომი გაგრძელება“ (1941–1944) დაემთხვა. ვიკისაწყობში არის გვერდი თემაზე: რისტო რიუტი Finnish Literature Society, Biographical Centre: Ryti, Risto (1889 - 1956) covered by Martti Turtola Helsingin Sanomat: A silent president has his say დაარქივებული 2011-08-27 საიტზე Wayback Machine.
ოსცილატორია

ოსცილატორია (ლათ. Oscillatoria) — ძაფნაირი ლურჯ-მწვანე წყალმცენარეების გვარი. ოსცილატორიის დაუტოტავ ძაფებს აქტიური მოძრაობის უნარი აქვს. მოძრაობის დროს მათი ბოლოები ქანქარის მსგავსად ირხევა (სახელიც ამიტომ შეერქვა, ლათ. oscillatio — რხევა). გვარი მოიცავს 100-ზე მეტ სახეობას. ცხოვრობენ ზღვებში, მტკნარ წყალსატევებში, ზოგჯერ იწვევებ წყლის „აყვავებას“. ქართული საბჭოთა ენციკლოპედია, ტ. 7, თბ., 1984. — გვ. 602.
ოსცილო...

ოსცილო... (ლათ. oscillo — „ვირხევი“) — რთული სიტყვის ნაწილი, მიუთითებს რხევასთან კავშირზე. მაგ., ოსცილოგრაფი, ოსცილოგრაფია, ოსცილოსკოპი და სხვა. ქართული საბჭოთა ენციკლოპედია, ტ. 7, თბ., 1984. — გვ. 602.
ოსხაპუე

ოსხაპუე („ხუჯიში ოსხაპუე“ - მხრების ცეკვა) — ძველი ქართული (მეგრული) ფერხული. სრულდება მიწის დამუშავების დროს. მხუჯიში ქსე, ტ. 7, გვ. 603, თბ., 1984
ოტავა (მრავალმნიშვნელოვანი)

ოტავა შეიძლება აღნიშნავდეს: ოტავა - კანადის დედაქალაქი ოტავა - მდინარე კანადაში
კოსტა ხეთაგუროვი

კოსტა (კონსტანტინე) ლევანის ძე ხეთაგუროვი (ოს. Хетæгкаты Леуаны фырт Къоста; დ. 15 ოქტომბერი [ძვ. სტ. 3 ოქტომბერი], 1859, სოფ. ნარი, ჩრდილოეთი ოსეთი — გ. 1 აპრილი [ძვ. სტ. 19 მარტი], 1906, ყუბანის ოლქი) — საყოველთაოდ მოიაზრება, როგორც ოსური ლიტერატურის დამფუძნებელი; პოეტი, განმანათლებელი, მხატვარი. 1899 წელს გამოსცა ლექსების კრებული „ოსური ლირა“ (ოს. „Ирон фæндыр“), რომელშიც პირველად გამოქვეყნდა ლექსები ბავშვებისთვის ოსურ ენაზე. მიუხედავად იმისა, რომ პირველი სრულტანიანი პოეტური ნაწარმოები ოსურ ენაზე ალექსანდრე კუბალოვმა გამოსცა 1897 წელს („Афхардты Хасана“), ხეთაგუროვის წვლილი ოსურ ლიტერატურაში და გავლენა მის მომდევნო განვითარებაზე გაცილებით დიდია. ქართულ-ოსური ურთიერთობები, ენციკლოპედია-ალბომი, მთავარი რედაქტორი ნაირა ბეპიევი, თბ., 2020 ბეპიევი ნ., ოსური ენის ისტორია, თბ., 2020 კოსტა ხეთაგათი – Kosta Khetagkati ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 2.2 2.3 Педагоги и психологи мира — 2012. <a href="https://wikidata.org/wiki/Track:Q126722605"></a>
ნარმერის ფილა

ნარმერის ფილა (ძვ. წ. XXX ს.) — ერთ-ერთი უძველესი რელიეფია, რომელიც მოგვითხრობს ეგვიპტის გაერთიანების ისტორიას. იგი თანმხლები წარწერების გარეშეა, მაგრამ თავად წარმოადგენს ამბის თხრობას, პიქტოგრამას. ფილის ორივე მხარეს გამოსახულია რელიეფები. ერთ მხარეს დატანილი გამოსახულება იშიფრება შემდეგნაირად: „მეფემ 6000 ტყვე გამოიყვანა ბრძოლის ველიდან“, მეორე მხარეს კი — „მეფე ანგრევს სიმაგრეებს, ანადგურებს მტერს“. ნარმერის ფილის ორივე მხარე ხაზებით ჰორიზონტალურ არეებადაა დაყოფილი, რომლებზეც ცალკეული სცენებია გამოსახული. ერთ მხარეს, ყველაზე დიდ არეზე, წარმოდგენილია ჩრდილო ეგვიპტის ფარაონი ნარმერი, რომელიც მის წინ მუხლებზე დაცემულ, სამხრეთის ფარაონს კომბალს უღერებს. აქვეა ნილოსის დელტის სიმბოლო, რომელზეც ჰორი, ღვთაებრივი შევარდენი ზის და თოკზე გამობმულ დამარცხებული ფარაონის თავს მიართმევს გამარჯვებულს. ფილის ქვედა, ვიწრო, არეზე დამარცხებული მეომრების გაქცევაა წარმოდგენილი. ფილის ზედა ნაწილში ცის ქალღმერთის, ფარაონის მფარველის, ჰათორის სიმბოლური გამოსახულებებია — ქალის სტილიზებული სახეები ორი რქითა და ყურებით. მეორე მხარეს ჰორიზონტალურ სარტყლებად სამი სცენაა მოცემული. სულ ზემოთ, გამარჯვებული ფარაონი თავის მხლებლებთან ერთად ბრძოლის ველის დასათვალიერებლად მიემართება, რომელიც მოწინააღმდეგეთა თავმოკვეთილი გვამებითაა მოფენილი. შუა სცენა წარმოგვიდგენს ორ ფანტასტიკურ ცხოველს, რომელთა გრძელი, გადახლართული კისრები სცენის ცენტრში წრეს ქმნიან. წრე, შესაძლოა, ქვეყნის გაერთიანების სიმბოლო იყოს და ამავე დროს მარადიულობისა და უსასრულობის დატვირთვაც ჰქონდეს. ქვედა ნაწილში კი გამოსახულია ფარაონი ხარის სახით, რომელიც დამარცხებულს თელავს და ანგრევს მტრის ციხეს. აღსანიშნავია ისიც, რომ ყველგან, სადაც გამარჯვებული ფარაონია გამოსახული, იგი ზომით ყველა სხვა ფიგურას მნიშვნელოვნად აღემატება. Brier, Bob. The First Nation in History. History of Ancient Egypt (Audio). The Teaching Company. 2001. Kinnaer, Jacques. "What is Really Known About the Narmer Palette?", KMT: A Modern Journal of Ancient Egypt, Spring 2004. Wilkinson, Toby A. H. Early Dynastic Egypt Routledge, London 1999, ISBN 0-415-18633-1. Grimal, Nicolas Christophe A history of Ancient Egypt. Wiley-Blackwell, London 1996, ISBN 0-631-19396-0. Kemp, Barry J. Ancient Egypt: Anatomy of a Civilization Routledge, London 2005, ISBN 0-415-23550-2. Davis, Whitney Masking the Blow: The Scene of Representation in Late Prehistoric Egyptian Art. Berkeley, Oxford (Los Angeles) 1992, ISBN 0-520-07488-2. Hendrickx, Stan. Narmer Palette Bibliography დაარქივებული 2017-09-23 საიტზე Wayback Machine. . 2017. ვიკისაწყობში არის გვერდი თემაზე: ნარმერის ფილა Narmer Palette დაარქივებული 2008-06-11 საიტზე Wayback Machine. - Archaeowiki.org High resolution photograph of the Narmer Palette[მკვდარი ბმული] Good images of Narmer Palette Scroll down to the drawing of the Palette and take the link to the photographs published by Francesco Rafaele. The Narmer Palette: The victorious king of the south Narmer Palette (weber.ucsd.edu) დაარქივებული 2003-12-26 საიტზე Wayback Machine. Narmer Palette (ancient-egypt.org) Corpus of Egyptian Late Predynastic Palettes დაარქივებული 2018-01-21 საიტზე Wayback Machine. Images of more than fifty such palettes with various motifs Narmer Catalog (Narmer Palette) დაარქივებული 2017-09-22 საიტზე Wayback Machine.